કૃષ્ણને ભજવા માટે કોઈ પણ સ્વરૂપ પસંદ કરી શકો, પણ કૃષ્ણને જો પામવા હોય તો તેમના તમામ સ્વરૂપોને જાણવા સમજવાં પડે. કૃષ્ણના તમામ રૂપને એના યોગ્ય પરિપ્રેક્ષ્યમાં જોવા પડે. કૃષ્ણના બધાં કર્મને, પછી તે આપણને આજના યુગમાં યોગ્ય લાગતાં હોય કે ન લાગતાં હોય તે સમયના અને આજના સમયના સમાજ-ધર્મ-રિવાજને ધ્યાનમાં રાખીને મુલવવાં પડે. કૃષ્ણ બહુ સરળ વ્યક્તિત્ત્વ છે સમજવા માટે, પણ અનુસરવા માટે કૃષ્ણ થોડા મુશ્કેલ છે છતાં, કૃષ્ણ એટલા હળવાફુલ છે કે તેને અનુસરવાનું, તેને પ્રેમ કરવાનું ગમે.